ເກົາຫລີໃຕ້ຈະນໍາໂຕ ພວກຕ້ອງສົງໃສເປັນ ໂຈນທະເລ ໂຊມາເລຍ 5 ຄົນຂຶ້ນສານ
​ເຈົ້າໜ້າທີ່​ເກົາຫລີໃຕ້ກ່າວ​ວ່າ ພວກທີ່ຕ້ອງ​ສົງ​ໃສ ວ່າ​ເປັນໂຈນທະເລໂຊມາເລຍ 5 ຄົນ ໄດ້ຖືກນໍາມາຍັງເກົາຫລີໃຕ້ແລ້ວ ເພື່ອລໍຖ້າການດໍາເນີນຄະດີ.
ບັນດາເຈົ້າໜ້າທີ່ໃນນະຄອນຫລວງ Seoul ຂອງເກົາຫລີໃຕ້ກ່າວວ່າ ພວກທີ່ຕ້ອງສົງໃສ ວ່າເປັນໂຈນທະເລໂຊມາເລຍ 5 ຄົນ ທີ່ຖືກຈັບໄດ້ໃນລະຫວ່າງການບຸກເຂົ້າໄປຊ່ອຍພວກ ລູກເຮືອໃນກຳປັ່ນບັນທຸກສິນຄ້າລຳນຶ່ງທີ່ຖືກຈີ້ໃນບໍລິເວນທະເລອາເຣບຽນນັ້ນ ໄດ້ໄປເຖິງ ເກົາຫຼີໃຕ້ແລ້ວເ ພື່ອຖືກນໍາໂຕຂຶ້ນສານດໍາເນີນຄະດີທີ່ອາດມີຂຶ້ນໄດ້ນັ້ນ ໜ່ວຍທະຫານຍາມຝັ່ງຂອງເກົາຫຼີໃຕ້ເວົ້າວ່າ ຄົນໂຊມາເລຍ 5 ຄົນດັ່ງກ່າວໄດ້ໄປເຖິງເມືອງ Busan ໃນພາກຕາເວັນອອກສຽງໃຕ້ຂອງເກົາຫຼີໃຕ້ ໃນວັນອາ ທິດມື້ນີ້ ແລະກໍໄດ້ຖືກນໍາ ໄປຂັງໄວ້ທີ່ສູນກັກຂັງໃນທັນທີ ເພື່ອລໍຖ້າການສອບປາກຄໍາ ທັງ 5 ຄົນປະເຊີນກັບການ ຖືກຈຳຄຸກຕະຫລອດຊີວິດ ຜູ້ຊາຍພວກນີ້ ຖືກພວກໜ່ວຍກ້າຕາຍ ຫຼືກອມມັງໂດຂອງເກົາຫຼີໃຕ້ຈັບໄດ້ ຕອນທີ່ພວກເຂົາ ເຈົ້າບຸກຂຶ້ນໄປໃນເຮືອ ໃນຕົ້ນເດືອນນີ້ ນຶ່ງອາທິດລຸນຫລັງທີ່ພວກໂຈນ ທະເລໄດ້ຢຶດເອົາເຮືອລໍານັ້ນ ພ້ອມກັບລູກເຮືອ 21 ຄົນ ໂຈນທະເລ 8 ຄົນໄດ້ຖືກສັງຫານ ແລະຄັບຕັນເຮືອໄດ້ຖືກຍິງທີ່ທ້ອງ ແລະເວລານີ້ ກໍຍັງ ຢູ່ໃນອາການເຈັບສາຫັດ ທີ່ໜ້າເປັນຫ່ວງຢູ່